بيخبرو عن صبي زغير قالولو أهلو عندك أمنية وحدة تطلبها بعيد الميلاد كرمال هيك فكِّر منيح قبل ما تقرّر شو بدّك.
فكَّر هالصبي و كتب رسالة و حَطها تحت الشجرة و نام.
إجو الأهل فتحوها لقيوه كاتب :
"بابا نويل، أنا هالسنة ما بدّي شي إلي بس خلّي إختي ترجع من السفر حتّى يرجعوا أهلي يضحكوا متل قبل!
هالسنة يا بابا نويل الرسايل اللي رح توصلّك من لبنان مش متل كل السنين... رح تشوف ولاد عم تطلب أكل، ولاد عم تطلب تروح عالمدرسة، ولاد عم تطلب إخواتها و أهلها يرجعوا من الغربة... ما تستغرب، لبنان تغيّر كتير من آخر مرّة جيت... إذا نحنا فينا نطلب أمنية منقول: بدنا صلا! نحنا و وطننا بدنا كتير صلا... يا رب خلّي عينك عا لبنان و رَجِّعلو السلام و الفرح... مِنّك يا رب منطلب!"